**18. panssaridivisioona** (saks. *18. Panzer-Division*) oli Saksan maavoimienn panssariyhtymä toisessa maailmansodassa.

Perustaminen
------------

Divisioona perustettiin 26. lokakuuta 1940 Chemnitzissä, jolloin siihen siirrettiin 52. motorisoitu jalkaväkirykmentti 4. ja 101. motorisoitu jalkaväkirykmentti 14. jalkaväkidivisioonista sekä neljä pataljoona pinnan alla kulkevia panssarivaunuja. Vuoden lopulla kaksi pataljoonaiset motorisoidut jalkaväkirykmentit muodostivat 18. kivääriprikaatin. Lisäksi divisioonaan kuuluivat 6. joulukuuta perustetut kaksi pataljoonaiset 18. ja 28. panssarirykmentit ja 88. panssaritykistörykmentti sekä erilaisia divisioonajoukkoja. 18. kivääriprikaatiin oli lisäksi liitetty 52. jalkaväkirykmentin I pataljoona, josta muodostettiin 18. moottoripyöräpataljoona. Tykistörykmentin esikunta tuli 209. kenttätykistörykmentistä, toinen patteristoista tuli 14. kenttätykistörykmentistä ja 741. kevyt kenttätykistöpatteristo ja 630. raskas kenttätykistöpatteristo muodostivat rykmentin II ja III patteriston. 28. panssarirykmentti siirrettiin 1. maaliskuuta 1941 3. panssaridivisioonaan, vaikka osasta rykmenttiä muodostettiin 18. panssarirykmentin III pataljoonan runko.

Historia
--------

Saksan aloitettua hyökkäyksen Neuvostoliittoon divisioona ylitti 22. kesäkuuta 1941 Bug-joen käyttäen operaatio Seelöween suunniteltuja kahlauskykyisiä panssarivaunujaan. Se oli vuoden lopun Keskustan armeijaryhmässä osallistuen muun muassa Minskin piiritystaisteluun, Smolenskin taisteluun ja Dneprjoen ylimenoon sekä Roslavin, Brjanskin, Moskovan ja Orjolin taisteluihin. Etelän armeijaryhmän alueella divisioona osallistui Kiovan saartoon.

Komentajat
----------

* panssarikenraali Walther Nehring 26. lokakuuta 1940 - 26. tammikuuta 1942
* kenraaliluutnantti Karl Freiherr von Thüngen 26. tammikuuta - heinäkuu 1942
* kenraali Albert Praun heinäkuu - 24. elokuuta 1942
* kenraaliluutnantti Karl Freiherr von Thüngen 24. elokuuta - 15. syyskuuta 1942
* kenraaliluutnantti Erwin Menny 15. syyskuuta 1942 - helmikuu 1943
* kenraaliluutnantti Karl Freiherr von Thüngen helmikuu - 1. huhtikuuta 1943
* kenraaliluutnantti Karl-Wilhelm von Schlieben 1. huhtikuuta 1943 -

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Saksan 18. panssaridivisioona**.
* Mitcham, Samuel W. Jr: *The Panzer Legions: A Guide to the German Army Tank Divisions of World War II and Their Commanders*. Stackpole Books, 2007. ISBN 978-0-8117-3353-3. (englanniksi)

### Viitteet

1. ↑  Mitcham, Samuel W. Jr. s. 143
2. ↑  Mitcham, Samuel W. Jr. s. 144
3. ↑  lexikon-der-wehrmacht

Saksan toisen maailmansodan panssaridivisioonat

|  |  |  |  |  |  |  |  |
| --- | --- | --- | --- | --- | --- | --- | --- |
| Heer | 

|  |  |
| --- | --- |
|  Numeroidut | 1. - 2. - 3. - 4. - 5. - 6. - 7. - 8. - 9. - 10. - 11. - 12. - 13. - 14. - 15. - 16. - 17. - 18. - 19. - 20. - 21. - 22. - 23. - 24. - 25. - 26. - 27. - 116. |
|  Nimetyt | Clausewitz - Feldherrnhalle 1 - Feldherrnhalle 2 - Jüterbog - Kempf - Kurmark - Lehr - Müncheberg - Tatra |
|  Reservi | 155. - 179. - 233. - 273. |

 |
| Waffen-SS | Leibstandarte Adolf Hitler - Das Reich - Totenkopf - Wiking - Hohenstaufen - Frundsberg - Hitlerjugend |
| SA | Panssariarmeijakunta Feldherrnhalle |
| Luftwaffe | Panssaridivisioona Hermann Göring |